Results 316 to 330 of 352
My pappa is vol aapstreke
Illustreerder: Carol Thompson
R 49Jy spaar R 116
My pappa is . . . 'n BERG van 'n beer, 'n stoute krokodil, 'n draaierige, swaaierige seekat en 'n lawwe aapstert! Maar eintlik is hy net my LIEFSTE PAPPA. Hierdie pragtige prenteboek oor pa's soos gesien deur die oë van hulle kinders bring hulde aan pa's van alle soorte, waar hulle ook mag wees!
Die krokodil wat vir water gegril het
Almal weet krokodille hou baie van water. Maar nie hierdie krokodil nie. Hy GRIL vir water. Hy hou baie meer van boom klim! Maar dit raak vreeslik eensaam as 'n mens anders is as almal om jou en die krokodilletjie probeer sy bes om te verander. Maar nattigheid is nie vir almal nie - en hy bibber en ril en 'n groot, warm nies begin kriewel in sy neus...Kan dit wees dat hierdie krokodil dalk glad nie 'n krokodil is nie?
Een snikwarm dag kom 'n olifant vaak-vaak uit die woud gedrentel en beland in 'n boer se skuur. Hy maak vir hom 'n bed en dommel weg droomland toe. Ses blinde muise sluip uit hulle gaatjie in die skuur om die gedierte van nader te beskou. Is 'n olifant soos 'n muur? Of 'n boom? 'n Spies? Dalk 'n waaier of 'n tou? Kom ervaar saam met ses blinde muise die wonder van dié merkwaardige dier in hierdie pragtig geïllustreerde fabel uit Indië.
Illustreerder: Nick East
R 59Jy spaar R 106
Dis vet pret as daar 'n dinosourus by jou voordeur opdaag, maar wanneer sy maats ook kom gesig wys - al 54 van hulle - raak alles effens te veel. Hierdie speelse telboek is vol chaos en lawwigheid - en tien verskillende soorte dinosourusse.
Eendag bring meneer Hartlief 'n verrassing huis toe - 'n oulike klein varkie met 'n pienk gesiggie en 'n krulstertjie. Meneer en mevrou Hartlief het hulle babavarkie baie lief - maar wat sal gebeur wanneer die varkie skool toe gaan? En kan hierdie storie dalk meer as een verrassing aan die einde hê? 'n Snaakse en verbeeldingryke storie wat wys 'n gesin is wat jy daarvan maak, en dat liefde die belangrikste van alles is.
Die groot blom
In die groot stad, Johannesburg, stap Dylan en Palesa saam met Dylan se pappa skool toe. Hulle is in die Gr R-klas. Dis hulle eerste skooldag! Op pad is daar 'n piepklein huisie met die mooiste, grootste sonneblom wat hulle nog ooit gesien het in die tuin. Dit lyk asof die sonneblom hulle agternakyk. En toe hulle die middag huis toe stap, kyk die blom hulle sowaar weer agterna!
Die beer en die klavier
Op 'n dag kom 'n jong beertjie op iets vreemds in die woud af. Wanneer hy aan die klawers raak, begin 'n reis wathom ver van sy huis af neem - na 'n nuwe en wonderlike plek waar pragtige klanke die lug vul en roem en rykdom op hom wag. Die stad is alles waarvan die beer nog altyd gedroom het, maar diep in sy binneste knaag iets aan sy hart . . .
Die boek het my hond ingesluk
Op 'n dag gaan stap Bella met haar hond oor die bladsy toe iets BAIE VREEMDS skielik gebeur. Die boek sluk haar hond in! Ben kom help. Maar verdwyn ook. Nog hulp verskyn . . . en verdwyn, en uiteindelik word tot Bella opgeslurp. 'n Baie gawe leser moet die boek omdraai en skud om almal weer te red! 'n Heerlike humoristiese prenteboek met 'n onverwagse kinkel. Perfek vir saamlees en voorlees.
Die Goorgomgaaitjie (10de verjaardaguitgawe)
Die Goorgomgaaitjie, geskep deur een van die suksesvolste prenteboekspanne ooit, is 'n ware moderne treffer. Hierdie tweede avontuur in die diep donker woud is net so briljant soos die eerste. Sedert sy noue ontkoming met die Nare Muis, glo die Goorgomgaai dat geen goorgomgaai ooit die donker woud moet ingaan nie. Natuurlik luister die kleingoed selde na hulle ouers en een nag besluit die Goorgomgaaitjie om die woud te gaan verken, want die Nare Muis kan tog nie regtig bestaan nie!
Teddie se piekniek
R 39Jy spaar R 131
Dis lekker om te leer lees met hierdie prettige storie oor Teddie Tim se eerste piekniek. Die eenvoudige, herhalende taalgebruik en prettige karakters maak hierdie storie perfek om jou kind te help lees. Aan die linkerkant van elke dubbelbladsy verskyn 'n lys geïllustreerde woorde wat jy saam met jou kind kan lees. Aan die einde van die boek verskyn ook 'n nuttige prentewoordeboek om woordeskat vas te lê.
Raai hoe lief is ek vir jou (20ste verjaardaguitgawe)
Illustreerder: Anita Jeram
As jy iemand baie, baie liefhet, wil jy graag sê presies hoe jy voel. Maar soos Klein Neutbruin Hasie en Groot Neutbruin Haas ook moes leer, laat liefde hom nie maklik meet nie! Die allerheerlikste boek om met kinders en ander geliefdes van alle ouderdomme te deel. Die Britse uitgawe was uit die staanspoor 'n internasionale sukses en sedert die hardebanduitgawe in 1994 verskyn het, is dit reeds in 22 tale vertaal en byna 13 miljoen boeke is verkoop.
Die Goorgomgaai (15de verjaardaguitgawe)
Vier vyftien jaar van dié bekroonde gesinsgunsteling met hierdie spesiale herdenkingsuitgawe. Die Goorgomgaai, geskep deur een van die suksesvolste prenteboekspanne ooit, is 'n ware moderne treffer, 'n gunsteling onder miljoene kinders oor die wêreld heen.
Lees meer omtrent die skepping van hul topverkoperboek, in Julia en Axel se eie woorde, en sien 'n paar vroeë tekeninge uit die illustreerder se sketsboek - onder andere die Goorgomgaai soos jy hom nog nooit tevore gesien het nie!
Vertaler: Rentia Bartlett-Möhl
Op 'n eiland in 'n ou kliphuis woon 'n man. Elke dag wandel hy deur die inmekaargestrengelde paadjies, styl trappies en versteekte hoeke van sy betowerende tuin. Een oggend ontdek hy op sy gunstelingplek 'n onbekende plant wat hy nie in sy klassifiseringsgids kan vind nie. Hy besluit om alles waartoe hy in staat is in te span om haar te versorg. En toe sy een aand 'n blomknop kry, kom hy met allerhande idees vorendag om haar aan te moedig om oop te gaan. Maar niks wat die man kan doen laat die blom bloei nie … tot een magiese volmaannag.
Illustreerder: Piet Grobler
Nadat Moessorgski na 'n uitstalling van skilderye van sy gestorwe vriend Viktor Hartmann gegaan het, het hy in 1874 'n klavierwerk geskryf wat in 1922 deur Ravel georkestreer is en as gevolg van die orkesweergawe beroemd geword het. Philip de Vos het met sy verse die werk gemoderniseer om dit meer toegangklik vir moderne lesers te maak, terwyl dit steeds die gevoel van hierdie klassieke meesterwerk behou. Die prettige en slim Prente by 'n uitstalling beeld die besoeker uit soos hy van die een skildery na die volgende beweeg.
Daar was eendag... lank gelede, of miskien gister eers ... 'n legendariese berg. Niemand wat teen die berg uitgeklim het, was ooit weer soos voorheen nie. Gevolglik is almal in die land te bang om teen die berg uit te klim. Mense vermy dit selfs om naby die berg te kom. Ten spyte daarvan wil iemand opklim. Maar reeds aan die voet van die berg verwelkom 'n bordjie hom waarop geskryf staan: 'Sien, as jy kan.' - Die man steek vas, maar gaan dan tog verder en begin om tree vir tree na die pad onder sy voete te kyk. Wat kan hy te wagte wees? Die Ruwe Berg is die gelykenis van 'n boekkunstenaar.